safouaneb/arywiki huggingface dataset:
زعطوط

زعطوط ؤلا زعضوض و معروف فلعالم ب زعطوط لامازيغي ( سمية لعلمية Macaca sylvanus) هوا نوع د لحيوانات ديال ݣنس السعدان المكاك من فاميلة سعادين العالم لقديم ( اسيا و افريقيا). كاين غير ف لمغريب و دزاير (جبال لاطلس) و حتا ف جبل طارق واخا داكشي قليل تماك. زعطوط هو قرد معروف بلي ماعندوش لقزيبة، وهوا واحد من نواع د لقرودة ديال العالم لقديم لي معروفة عليه انو مرزن و بعقلو (ماكايهجمش). و هوا من لقرودة لوحيدين لي من فاميلتو لي كايعيشو وكايضورو ب حرية ف اوروپا. و علميا زعطوط راه مامحسوبش على لقرودة هوا محسوب على سعدان (لفرق بيناتهم سعدان عندو لقزيبة و لقرد غالبا ماكاتكونش عندو)، و لكن تخليطا غاتوقع ف زعطوط لامازيغي حيت هوا ماعندوش لقزيبة بحال لقرد و لكن واخا هكاك هوا محسوب على السعدان.
كريپطوصولدي

لكريپطوعملة ؤلا كريپطوصولدي ؤلا عملة مكريپطية ؤلا بختيصار لكريپطو (ب نّݣليزية Cryptocurrency) هيّا قيمة رقمية ؤ صولدي رقمي (ؤلا عملة رقمية)، مديورة باش تخدم كا وسيلة ديال تّبادل، لّي كتسجّل فيها لملكية لفردية ؤ تّبادلات ديالها ف واحد لكنّاش ديجيطالي، علا شكل بازدّوني كتستعمل الݣوريتمات ديال لكريپطوݣرافيا. لكريپطوات عاداتن ماكاتكونش عندها شكل فيزيكي ملموس (عكس لفلوس لعاديين)، ؤ ماكاتصدرهاش شي سلطة مركزية. لكريپطوات عاداتن كيخدمو بشكل مديصونطراليزي بحيت ماكاتكونش شي سلطة ؤلا مؤسسة ؤلا فرد متحكم ف لاصدار ؤلا ف لقيمة ؤ لا ف تّعاملات ديالها. ف هاد لحالة لكريپطو كتستعمل طّيكنولوجيا ديال لكناش لموزّع، لّي كيتامپليمونطا ب لبلوكتشيين، لّي هيّا بحال بازدّوني عمومية كتسجّل تّعاملات لمالية، ؤ كيقدر اي واحد يشوفها ؤ يعرف شنو طاري فيها. حاليان كاينين كتر من 8000 كريپطوصولدي ف تّداول، ؤ اشهر ؤ اكبر وحدين هوما بيتكوين ؤ ايثيريوم. لقيمة لاجمالية ديال سّوق د لكريپطو وصلات ل حد ابريل 2021 ل 2. 2 ترليون دولار ميريكاني. من حيت لقيمة ديالهم كاينين جوج نواع ديال لكريپطوصولديات هوما لكريپطوات لعاديين لّي كتطلع ؤ كاتنزل لقيمة ديالهم على حساب لعرض ؤ طّلب ف سّوق ديال تّعاملات، ؤ لكريپطوات لّي لقيمة ديالهم كتبقا تابتة ؤلا قريبة من شي قيمة محددة (بحال 1 دولار ميريكاني)، هادو كيتسمّاو لكريپطوتابتات (ب نّݣليزية Stablecoins). تّاريخ. قبل مايبان اول كريپطوصولدي لي هوّا بيتكوين، كانو ديجا افكار ؤ قتيراحات غاديين ف نفس لتيجاه ديال لكريپطوصولديات، بحال لپروطوكول د ايكاش، لّي ختارعو ديڤيد تشاوم ؤ ستيفان براندز ف 1983، لّي عكس لبيتكوين كان كيحتاج ل سلطة مركزية (بحال بانكة) باش تجيري سّيستيم. ف سّنوات لّي موراها بانو افكار عندها علاقة معا لمفهوم د لپروڤ د لخدمة، ؤ لفوايد ديالو، متلا ف لحد من سپام ف لايميلات. هاد لمفهوم كيلعب دور لوّلي (رئيسي) ف طّيكنولوجيا د لبيتكوين. ف 1996، لاجونص لوطنية د لامن ف لميريكان نشرات ورقة د بحت ب عنوان (كيفاش تصك لفلوس: لكريپطوݣرافيا ديال كاش ايليكطروني انونيم) لي كاتوصف سيستيم ديال كريپطوصولدي، ؤ تنشرات ف ليستة د لميلاج ديال ام اي تي، ؤ من بعد ف جّورنال لعلمي The American Law Review. من بين اول قتيرحات ديال كريپطوصولدي كانو ديال لمهندس شّينوي ويي داي ف 1998، ؤ ديال لعاليم د لحواسب لميريكاني نيك صابو، لّي ختارع لبيت ݣولد ف 2005. هاد لبيت ݣولد وخا داكشي ماكانش مامن مزيان ضد لهجمات من نوع سيبيل.
بيتكوين كور

لبيتكوين كور (ب نّݣليزية Bitcoin Core، بمعنى "لّب ديال لبيتكوين") هوّا صوفتوير علاياش مبازية الصولدي ديال بيتكوين، مكتوب ف اغلبية د لكود ديالو ب لّونݣاج سي++، ؤ تحط ف انترنيت ف يناير 2009 ب مصدر محلول، ب ترخيص د ام اي تي. هاد سّوفتوير فاش كيطيليشارجيه ؤ كيخدّمو بنادم كيولّي عݣدة ف رّيزو ديال لبلوكتشيين ديال بيتكوين. هاد رّيزو مكوّن من بزاف د لعݣدات كولهوم خدّامين ب هاد سّوفتوير، ؤ كيتبادلو لمعلومات بيناتهم. لبيتكوين كور ف نفس لوقت كيلعب دّور ديال بزطام ديال لبيتكوين، لّي كيكونو فيها لادريسة د بيتكوين ؤ سّاروت لخاص ديال لمصيفطة، ؤ كاتراجع ؤ كاتڤاليدي لخلاص ب بيتكوين. لبيتكوين كور كان ف لّول سميتو "بيتكوين"، ولاكين تبدّلات ليه سّمية باش مايتخالطش معا سّمية ديال لعوملة ؤ ديال رّيزو. كاينة عندو حتا سمية خرة متداولة هيّا "لكليان د ساطوشي Satoshi Client".
حيزب لعدالة ؤ تنمية (لمغريب)

حزب لعدالة ؤ تّنمية (PJD) هوّا حزب سياسي ف لمغريب كيدافع علا لاسلام سّياسي. كان هو لحيزب لي شاد لحوكومة بين 2011 ؤ 2021. لحزب تاسس علا يد عبد الكريم الخطيب من لحركة شّعبية تحت سّمية ديال "لحركة شّعبية دّيموقراطية ؤ دستورية" (ب لفرانساوية: "Mouvement populaire démocratique et constitutionnel")، ؤ بدل سميتو ف 1998. ايديولوجيا. حزب لعدالة ؤ تّنمية هوّا حزب ديموقراطي اسلامي موحافض لي كيدعم نّيضام لملكي لمغريبي. لاهداف رّسمية د لحزب هيّا:
تطايريت (شيمي)

تّطايريت (ب نّݣليزية Volatility) ف شّيمي هيّا خاصية ديال لمادة لّي كتمتل سّهولة باش تقدر تّبخّر. ف درجة د لحرارة ؤ ضّغط محددين، لمادة لّي كتكون تطايريت ديالها كبيرة كيكون عندها حتيمال كبر باش تكون تّولي بوخار.
تطايريت (فينونص)

تّطايريت (ب نّݣليزية volatility) ف لفينونص، كيتّرمز ليها ب لحرف ليوناني سيݣما "σ"، هيّا لمقدار باش كيتبدل تّمن د شي قيمة كتّداول ف سّوق ديال تّاعامولات. كاتّحسب عاداتن ب ليكارتيپ "σ""annual" ديال لموعدّال د رّباح لّوݣاريتمي ف مدة د عام. لفورمولة د لحساب ديال تطايريت "σ""T" ف مدة زمانية "T" (ب لعوام) هيّا: formula_1
عادل تاعرابت

عادل تاعرابت كوايري مغريبي تزاد ف 24 ماي 1989 ف مدينة تازة ف لمغريب، و هوا دابا كايلعب ف الجناح ليسر ف نادي بينفيكا لبرتغالي. البداية و النشاة ديالو. عادل تاعرابت من و هو صغير بان عليه حب الكورة و الموهبة الكبيرة. و ف سن 16 عام، مشا ل فرنسا باش يكمل تكوين ديالو الكروي ف اكاديمية نادي لانس الفرنساوي. المسيرة الكروية. البداية ف فرنسا. بدا عادل تاعرابت مسيرتو الاحترافية مع لانس الفرنساوي. الموهبة ديالو خلاتو يبان بزاف مع الفريق اللول و هو ما زال صغير، و هادشي جبد نتباه الاندية الاوروپية لكبيرة. #تحويل الانتقال للنگليز. توتنهام هوتسپر (2007-2010). ف 2007، مشا تاعرابت لتوتنهام هوتسپر النگليزي، ولكن ما قدرش يفرض راسو ف الفريق اللول. لعب غير 9 د لماتشات من غير ما يماركي حتى بيت. كوينز پارك رينجرز (2009-2014). ف 2009، مشا تاعرابت لـ كوينز پارك رينجرز ب الاعارة، و هنا بدات تتبان موهبتو د بصح. ف الموسم اللول ديالو، ماركا 19 لبيت ف 44 لماتش، و هادشي خلا النادي يشريه نهائيا ف 2010. مع كوينز پارك رينجرز، عاش عادل افضل فتراتو الكروية. كان اللاعب الاساسي ف الفريق، و عاونهوم يرجعو للدوري النگليزي الممتاز. ف الفترة ديالو مع النادي (2010–2014)، لعب 135 ماتش و ماركا 23 بيت. فترة الاعارات. فولهام (2014). ف2014 مشا تاعرابت لـ فولهام ب الاعارة، فين لعب 16 ماتش و ماركا بيت واحد. ميلان (2014-2015). مكملش تعارابت بزاف ومشا لميلان طالياني على سبيل الاعارة، ولكن هاد تجربة ولا لكسبيغيونص ماكانتش ناجحة بزاف. لعب 16 لماتش وماركا بيت واحد. #تحويل بينفيكا (2015-2023). ف 2015، مشا تاعرابت ل بينفيكا البرتغالي، و هنا عاش ثاني افضل فتراتو الكروية. كمل معاهوم 8 سنين، فين لعب 187 ماتش و سجل 22 بيت، و ربح مع بينفيكا مجموعة د القاب، منها الدوري البرتغالي. #تحويل النصر السعودي (2023-2025). ف 2023، قرر تاعرابت يخوض تجربة جديدة ف لامارات مع النصر، فين لعب 12 لماتش و ماركا بيت واحد. ولكن التجربة ماطولاتش بزاف. الشارقة الاماراتي (2024-دابا). ف 2024، مشا تاعرابت ل الشارقة الاماراتي، فين كيواصل مسيرتو الكروية دابا. المسيرة الدولية. منتخب د المغرب. مثل تاعرابت منتخب المغرب ف 70 ماتش دولي من 2009 حتا 2021، و ماركا 4 د لبيوت. شارك ف مجموعة نتاع البطولات المهمة منها كاس لعالم 2018 ف روسيا و كاس افريقيا. ولكن المسيرة ديالو مع المنتخب ماكانتش مستاقرة، حيت عتازل اللعب دوليا جوج مرات قبل ما يرجع للمنتخب. هادشي راجع ل طبيعتو المزاجية و المتقلبة. اسلوب اللعب والخصائص. عادل تاعرابت معروف بـ: ولكن كان عندو مشاكل ف: لجوائز وتكريمات. مع الفراقي. نادي بينفيكا توتنهام كوينز پارك رينجرز نادي الشارقة الحياة الشخصية. عادل تاعرابت متزوج و عندو ولاد. كيحب يقضي وقتو مع العائلة ديالو، و كيهتم ب الاعمال الخيرية ف المغرب. #تحويل
سكاي نيوز

سكاي نيوز (بنݣليزية: "Sky News") هي قناة د لاخبار بريطانية، وهي تابعة لمجموعة سكاي ݣروپ لّي تابعة حاليا لشّركة لميريكانية كومكاست. تاريخ. ف 8 يونيو 1988، لملايري روپرت مردوخ قال بلي كان باغي يبدا قناة د لاخبار د تلفازة جديدة. بدا لبث ديال سكاي نيوز ف 5 فبراير 1989. سكاي نيوز كانت قناة لولا د لاخبار د تلفازة ف لمملكة لمتحدة حتا تّاسيس د قناة بي بي سي نيوز لاخبارية ف عام 1997. جون رايلي كان الرئيس ديال سكاي نيوز من عام 2006 حتال عام 2023. قنوات شقيقة. سكاي نيوز عربية. سكاي نيوز عربية هي قناة اماراتية لي تاسست ف عام 2012 ف ابوظبي، و هي واحد لمشروع مشتارك معا مؤسسة ابوظبي للاستثمار لاعلامي (ADMIC). لقناة كتقول رسميا بلّي هي عندا لاستقلال التحريري، ولكن كانو اتهامات د پروپاݣاندا ل صالح السعودية و لامارات و ضد قطر و تركيا. سكاي نيوز ؤسطراليا. سكاي نيوز ؤسطراليا ("Sky News Australia") هي قناة ؤسطرالية لي بدات لبت ديالها ف 19 فبراير 1996. لمالك ديال سكاي نيوز ؤسطراليا هيّ ؤسطراليان نيوز تشانل ("Australian News Channel")، ؤ كانت تابعة لشّركات د سيڤن ميديا ݣروپ ؤ ناين انترتاينمنت ݣروپ ؤ بريتيش سكاي برودكاستين (لمالك لخراني ديال سكاي نيوز) حتال عام 2016، ملّي حصلت عليه شّركة نيوز كورپ ؤسطراليا لّي تابعة ل روپرت مردوخ. من عام 2017، بعد الشرا من 'نيوز كورپ ؤسطراليا'، سكاي نيوز ؤسطراليا تعرّضات ل تّيهامات د نحياز يميني فاش عملات تعليقات ضد حزب لعمال لؤسطرالي.
مريم شديد

مريم شديد (تزادت نهار 11 اكتوبر 1969 ف كازا) هي باحثة مغريبية ديال الفلك خداما ف مرصد "كوت دازير" ف فرانسا و استادة ف نيس. هي من العيلات اللوليين اللي مشاو لقطب لجنوبي. مشاو يديرو منظار فضائي باش يقيسو الشعاع ديال النجوم ف لقطب لجنوبي. مريم هي الصغيرة ف خوتها و كبرات ف لحي الشعبي ديال درب السلطان. كان باها خدام حداد ف الدار البيضا و مها تادير الخياطة والطياب. بدات قرايتها و هي صغيرة ف مدرسة الفكر العربي و عمرها 5 سنين، من بعد بدات الابتدائي ف مدرسة المزرعة الخاصة ديال لبنات، من بعدها دازت ل اعدادية المنصور الذهبي و ثانوية صلاح الدين الايوبي ديال لبنات. خدات اجازة ديال الفيزيك من جامعة الحسن الثاني ف الدار البيضا، و بدات الدكتورا ف نيس عام 1994، و مشات خدمات مهندسة فلكية ف المركز الوطني الفرانساوي للبحث العلمي. حياتها الخاصة. مريم شديد مزوجة من جون فيرنين و هو المدير ديال المركز الوطني للبحوث العلمية. تزوجو ف في 31 مارس من عام 2001 و عندهوم جوج دراري ليلى فيرنين وفيليكس تايكو فيرنين.
آكرا

اكرا (ب توي: "نكران" - ب داݣباني: "انكارا" - ب ݣا: "ݣا" ولا "ݣاݣا") هي لعاصيمة ديال غانا و اكبر مدينة فيها. تيسكنو فيها شويا كتر من 2، 5 مليون د الناس، و تقريبا 5 د لمليون د الناس الا جمعناها مع النواحي ديالها. لمدينة جات ف لجنوب لغربي د لبلاد وتاطّل على لمحيط لاطلسي. فيها لاغلبية ديال لانشطة لاقتصادية ديال لبلاد بحال لمالية و لاتصالات و الصناعة و لبني و لمركوب و الصيد. اللغة اللي كاتهضر ف لمنطقة د اكرا هي اللغة د ݣا، و لكن ماعندها تا وضع رسمي. اللغة الرسمية ف اكرا هي نفسها اللغة الرسمية ف لبلاد كاملة، و هي لينݣليزية. اكرا فيها مطار دولي (لمطار د كوطوكا) و هو اكبر مطار ف غانا، و لمطار الدولي لوحيد فيها (كيتخدّم للطيارات لمدنية و لعسكرية).
أبوجا

ابوجا هي لعاصمة ديال نيجيريا و جات بالضبط ف لوسط ديالها. هي مدينة جديدة و تبنات خصيصا باش تكون عاصمة. بدات تاتّبنا ف التمانينيات، و ف 12 دجنبر 1991، ولاّت هي لعاصمة بلاصة لعاصمة لقديمة لاݣوس. تيسكنو ف لمدينة تقريبا مليون ونص واحد، و تاتكبر بالزربة بزاف (تاتزيد ب تقريبا 35% كل عام). ملّي تبنات لمدينة، تدارت بطريقة باش تبيّن ݣاع التقافات د لبلاد، و فيها اكبر جامع و اكبر كنيسة د لبلاد. ابوجا فيها مطار دولي (مطار نامدي ازيكيوي) و عاد فيها بزاف د لمشاريع اللي باقي كيتبناو.
بغداد

بغداد هي لعاصمة ديال لعراق و اكبر مدينة فيها. هي تاني اكبر مدينة ف لبلدان اللي كيهضرو لعربية (من مورا لقاهرة) و تيسكنو فيها تقريبا 8. 5 مليون د الناس. تبنات لمدينة ف لقرن التامن باش تكون هي لعاصمة د الدولة لعباسية. كبرات بزاف من داك لوقت، و كانت مركز علمي و تقافي، و كانت ݣاع محسوبة اكبر مدينة ف لعالم ف لوقت د هارون الرشيد. ف 1258 هجمو عليها لمغول و تكرفسو عليها بزاف. ملّي رجعات لعراق مستاقلة ف 1932، بدات بغداد كاتكبر عاود و تاترجّع لبلاصتها. بغداد جات ف لوسط ديال لعراق و تيدوز منها لواد ديال الدجلة. فيها مطار دولي، و الدولة معولة تبني فيها ميطرو قبل من اللخر ديال 2021.
پابلو إسكوبار

پابلو اميليو اسكوبار خافيريا (بالصبليونية: Pablo Emilio Escobar Gaviria)، (1 دجنبر 1949 - 2 دجنبر 1993) كان رئيس د عصابة ديال المخدرات و سياسي كولومبي. هو لي قاد لعصابة د كارتل ميديلين لاجرامية. عائلتو كانت خدّامة ف لفلاحة، و كان خدام معاهوم من صغرو. ف اللخر ديال الستينات بدا فتهريب المخدرات، و ف لبدية ديال التمانينات شارك فانتاج و تهريب لماريجوانا و لكوكايين لبرّا. اسكوبار قاد لمنظمة د كارتل ميديلين ف 1986، و اللي كانت من العصابات الصحيحة لي سيطرات على 80٪؜ من الانتاج ديال المخدرات ف لعالم، و من بعد غيولي اقوى رجل ف لمافيا ديال كولومبيا، و ولاّت عندو ثروة بين 25 و 30 مليون دولار امريكي، و بهاذا غيولي اغنى رجل فالعالم لمدة سبع سنين متابعة على حساب مجلة فوريس.
خالد لجامعي

خالد لجامعي (تولد ف 1944 ف فاس - مات نهار 1 يونيو 2021 ف الدار لبيضا) كان صحافي و كاتب ومحلل سياسي مغريبي، كان كيتسمّا "لقيدوم ديال الصحافيين لمغاربة". لجامعي كان هو رئيس التحرير ديال لجريدة د لوپينيون، و كان عضو من اللجنة التنفيدية د حزب لاستقلال. هو لوالد ديال الصحافي بوبكر لجامعي. خالد لجامعي كان معروف باللي كان تيزعم بزاف ف التحليلات ديالو، و كان تيسمّي كل حاجة بسميتها. نهار 24 نونبر 1993 كتب برية معروفة بزاف لوزير الداخلية د داك لوقت دريس لبصري، و بداها ب "شكون نتا؟ ". لجامعي كان تيصيفط بريات تا لماليك نيشان، و كان تيقول باللي "لماليك مواطن، وانا كمواطن عندي لحق نهضر مع مواطن اخر". مات خالد لجامعي نهار 21 يونيو 2021، و كان ف عمرو 75 عام، بسباب لمرض ديال لكونسير.
محمد الساسي

محمد الساسي (تولد نهار 7 نونبر 1952 ف الرباط) هو سياسي و مثقف و استاد جامعي مغريبي. هو من لقادة ديال لحزب لاشتراكي لموحد، و عندو لمنصب د نائب لامين لعام. ف 2005، ختارت لمجلة د "لو جورنال ابدومادير" محمد الساسي ما بين 22 شخصية مغربية اللي عندها تاتير. حياتو. دخل محمد الساسي لحزب لاتحاد لوطني د لقوّات الشعبية ف 1971، و تعرّف تما على بزاف د لمناضلين منهم محمد ليازغي و فتح الله ولعلو و عبد الرحيم بوعبيد. كان الساسي من لمؤسسين ديال الشبيبة لاتحادية ف 1975. ف 1987 تنتاخب هو لامين لعام ديال الشبيية لاتحادية. ف 2001، و من مورا ما دخل لاتحاد لاشتراكي للحكومة، بدات لعلاقة د الساسي تاتخياب مع لحزب. ف ديك الساعة قاليه عبد الرحمان ليوسفي: "ارض الله واسعة". ف 2003، خرج الساسي رسميا من لحزب، و اسس لجمعية ديال "لوفاء للديموقراطية". ف 2005، اسس محمد الساسي مع ناس اخرين د ليسار "لحزب لاشتراكي لموحد"، و باقي هو من لقادة ديالو تال دابا. ف يونيو 2021، طلق ساسي تيار جديد وسط من حيزب شتيراكي لموحد ب سميت "ليسر لوحدوي" ؤتبعوه ناس بحال محمد مجاهد، مصطفا شناوي، كريم تازي ؤ نجيب اقصبي. خدامي ديالو. دار محمد الساسي بزاف د لخدامي ف حياتو، ف بزاف د لمجالات، منها: كتابو. ف 1998، كتب محمد الساسي كتاب سميتو "تفاصيل سياسية"، و تباعت منو 30. 000 نسخة ف لمغريب.
جمال بنعمر

جمال بنعمر (تولد ف ابريل 1957 ف الناظور) هو ديبلوماسي مغريبي كان خدام ف لامم لمتحدة. كانو عندو بزاف د لادوار مهمة ف ديك لمنظمة، منها مبعوث خاص د لامين لعام لامم لمتحدة ف ليامان، و مستشار خاص د لامين لعام بان كي مون. ف صغرو كان بنعمر داخل مع الجماعة د "الى لامام" اللي كانت تاتعارض النضام ف لمغريب، و دخل للحبس من 1976 ل 1984. من موارها حرݣ ل صبانيا، و منها مشا عاش ف لينݣلير. دخل بنعمر للخدمة مع لامم لمتحدة، و بقا تيطلع ف لݣراد. خدم ف ملفات ديال لبلدان منها لعراق و كوسوڤو و لبوصنة و جنوب افريقيا. من بعد ما خدم على لملف ديال ليامان، وقعولو مشاكل مع بزاف د الناس اللي تّاهموه باللي كان تيجي من لحوتيين، و كاين اللي تّاهمو باللي كان كيتجسس لقطر، و كيعاونهم ف بزاف د لحوايج. خرج جمال بنعمر من لامم لمتحدة ف 2017.
ريو دي جانيرو

ريو دي جانيرو (بلبرتغالية: Rio de Janeiro - ترجمة "لواد د يناير")، ولاّ ريو، هي تاني اكبر مدينة ف لبريزيل و سادس اكبر مدينة ف اميريكا. اسسوها لبرتغاليين عام 1565 من مورا ماحتلو لمنطقة اللي فيها لبريزيل. ف 1763، ولاّت ريو هي لعاصمة د لمستعمرة د لبريزيل، و من 1808 ل 1822 كانت هي لعاصمة د لامبراطورية د لبرتغال، اللي كانت جامعة لبرتغال و ݣاع لمستعمرات ديالها. من مورا ما ستاقلات لبريزيل رجعات ريو عاصمة د لبلاد، تال عام 1960، اللي تبنات فيه لعاصمة الجديدة برازيليا. ريو دي جانيرو هي من اكبر لمدن ف لعالم، و فيها بزاف د لانشطة و لمقرات د شركات مهمة للاقتصاد ديال لبريزيل، ف لپطرول و لمعادن و لاتصالات. لمدينة معروفة بالسياحة و فيها طبيعة معروفة من ناحية لبحورا و لغابات و لجزر و الجبال. ريو فيها 3 ديال لخطوطا د لميطرو، و 3 د لمطارات منهم واحد دولي. لاغلبية ديال لمدينة داخلة ف الترات لعالمي ديال ليونيسكو (من 2012)، و تنضمو فيها بزاف د لاحدات لمهمة ف لعالم بحال النهاية د كاس لعالم (جوج مرات: 1950 و 2014)، و لالعاب لاولمپية (2016).
ميكسيكو

لمدينة د ميكسيكو (بالصبليونية: Ciudad de México) هي لعاصمة لفيديرالية د لمكسيك و اكبر مدينة فيها. هي لمدينة اللي فيها اكبر عدد د السكان ف امريكا الشمالية كاملة، و من اكبر لمدون ف لعالم من جيهت عدد السكان (تيسكنو فيها و ف النواحي ديالها تقريبا 22 مليون واحد). لمدينة جات ف وسط لبلاد، على هضبة عالية. لارتفاع ديالها هو 2240 ميطرو، و مقسومة على 16 لمنطقة. ميكسيكو هي اقدم عاصمة ف لقارة ديال اميريكا، و وحدا من جوج عواصم اللي بناوهم السكان لاصليين (لاخرا هي كيطو، لعاصمة د لاكواطًور). تبنات ميكسيكو ف 1325 (بناوها لازطيك و كانت سميتها طينوشتيتلان) و لكن تقريبا تخربات كاملة ف 1521 ملّي كانت حرب باش يدخلوليها الصبليون، اللي عاودو بناوها بالطريقة ديالهم. لاقتصاد ديال لمدينة ديال ميكسيكو صحيح، و فيه بزاف د الصناعات. ميكسيكو عندها قتصاد كبير لدرجة باللي قدّو قد لاقتصاد ديال پيرو كاملة. لمدينة عندها اكبر ميطرو ف امريكا اللاتينية (تبنا ف 1969، فيه 12 لخط و 195 محطة)، و اكبر مطار دولي ف امريكا اللاتينية. لمدينة لقديمة د ميكسيكو داخلة ف اللائحة ديال الترات لعالمي ديال ليونيسكو.
ولاية جيجل

جيجل هيّا ولاية ف الشمال دالشرق د دزاير. العدد دسكان ديالها 600 الف بنادم فيها 28 بلدية منها جيجل، الطاهير، تاكسنة، الزيامة، العوانة.
دين إبراهيمي

لاديان لابراهيمية هيّا مجموعة د دّيانات كاتݣول علا راسها بلي اصلها من نفس دّيانة لّي كانت كتعبد رّب ديال ابراهيم، لّي كانت ديانة ديال بني اسرائيل ف لعصر لبرونزي. ف لستيعمال لعام، كلمة دين ابراهيمي كانعنيو بيها لاسلام، لمسيحية ؤلا ليهودية. هاد لاديان كيختالفو ف لقلدة و لمعتقدات ديالهم على لاديان لهندية، لاديان لايرانية لقديمة و لاديان ديال شرق اسيا.
ساو پاولو

ساو پاولو (بلبرتغالية: São Paulo - ترجمة "سيدي پاولو") هي اكبر مدينة ف لبريزيل و ف امريكا لجنوبية. جات ف لجنوب الشرقي د لبلاد، و هي لمدينة رقم 12 ف لعالم من جيهت عدد السكان. تيسكنو فيها 12 مليون د الناس، ويلا تجمعات مع النواحي ديالها تيوصلو ل 21 مليون. اللي تيسكن ف لمدينة تيتسمّا "پّاوليسطا". تبنات لمدينة ف 1554 من عند لبرتغاليين، و تسمّات على سيدي پاولو، اللي هو واحد من الناس اللي اترو ف التاريخ د لمسيحية. ساو پاولو عندها قتصاد صحيح (تقريبا 10% من لاقتصاد د لبريزيل كاملة)، فيها 3 د لمطارات (منها مطار ݣواروليوش، اللي هو اكبر مطار ف لبلاد) و ميطرو فيه 8 د لخطوط.
2 دجنبر

2 دجنبر ؤلا نهار 2 شهر 12 هوّا نّهار نمرة 336 من تّقويم لميلادي (337 يلا كان لعام مكبّس). باقين 29 يوم من موراه تال لّخر د لعام.
10 دجنبر

10 دجنبر ؤلا نهار 10 شهر 12 هوّا نّهار نمرة 344 من تّقويم لميلادي (345 يلا كان لعام مكبّس). باقين 21 يوم من موراه تال لّخر د لعام.
15 دجنبر

15 دجنبر ؤلا نهار 15 شهر 12 هوّا نّهار نمرة 349 من تّقويم لميلادي (350 يلا كان لعام مكبّس). باقين 16 يوم من موراه تال لّخر د لعام.
27 دجنبر

27 دجنبر ؤلا نهار 27 شهر 12 هوّا نّهار نمرة 361 من تّقويم لميلادي (362 يلا كان لعام مكبّس). باقين 4 يّام من موراه تال لّخر د لعام.
28 دجنبر

28 دجنبر ؤلا نهار 28 شهر 12 هوّا نّهار نمرة 362 من تّقويم لميلادي (363 يلا كان لعام مكبّس). باقين 3 يّام من موراه تال لّخر د لعام.
بوينوس آيريس

بوينوس ايريس (بالصبليونية: Buenos Aires - مترجمة: لهوايات لمزيانة) هي لعاصمة د لارجونتين (من 1880) و اكبر مدينة فيها. جات ف الشمال الشرقي د لبلاد، حدا لحدود مع لاوروݣواي. تيسكنو ف لمدينة تقريبا 3 د لمليون د الناس، و لمجموع د السكان ديالها مع النواحي كتر من 15 لمليون. تبنات لمدينة ف 1536 من الصبليون اللي جاو للمنطقة، و جاوليها بزاف د الناس من لعالم كلّو، كتيرشي ف لقرن 19 و اللّول د لقرن 20. ملّي تبنات بوينوس ايريس، تدارو فيها بزاف د لحوايج بنفس الشكل اللي كاين ف باريز، لا من جيهت لبني ولا الزناقي و لا الجرادي، و عليها تاتسمّا "باريز د امريكا اللاتينية". بوينوس اريس فيها اكبر مطار دولي ف لارجونتين، و هي لمدينة لوحيدة ف لبلاد اللي فيها ميطرو (اقدم ميطرو ف النص لجنوبي د لارض، بدا ف 1913، و فيه 100 محطة دابا). اكبر جوج فراقي د كورة ف لبلاد كاينين ف بوينوس ايريس، و هوما "بوكا جينيور" و "ريڤر بلييت".
نيو ديلهي

نيو ديلهي (بلهندية: नई दिल्ली - بلينݣليزية: New Delhi - مترجمة: ديلهي الجديدة) هي لعاصمة د لهند و تاني اكبر مدينة فيها (مورا بومباي). هي لمدينة اللي فيها لمقرات د لحكومة و لبرلمان و لمحكمة لعليا د لهند. التاريخ ديالها ما قديمش بزاف، بناوها لبريطانيين ف 1911، و سمّاوها نيو ديلهي ف 1917. ولاّت لمدينة رسميا هي لعاصمة د لبلاد ف 1931، و بقات هي لعاصمة د لهند ملّي ستاقلاّت ف 1947. نيو ديلهي فيها اكبر مطار ف لهند (مطار انديرا غاندي)، و واحد من اكبر لميطروات ف لعالم (10 د لخطوطا و 253 محطة). ناس مشهورين منها. بزاف د الناس مشهورين عندهم علاقة ب نيو ديلهي، و اما تولدو ولا عاشو ولا ماتو فيها. بحال:
لغزو النورماندي ل النݣليز

لغزو نّورماندي ل نّݣليز هوّا مجموعة د لاحدات تّاريخية لّي طرات ف نّݣليز معا لبدية ديال عام 1066، لّي ادّات ل سّيطرة ديال نّورمانديين ؤ تّتويج ديال ويليام لفاتح كا ماليك علا نّݣليز. نّورمانديين براسهم كانو مجموعة ديال لقبايل دّانماركية لّي ستاقرات ف نورمانديا ف شّمال لغربي ديال فرانسا، ف لبدية ديال لقرن لعاشر. ف 912، زّعيم ديالهم رولو نّورماندي غادي يدير تفاهم معا لماليك د فرانسا شارل لبسيط بحيت غادي يعتارف بيه كا ماليك عليه، موقابيل باش لماليك يقبل سّلطة ديال نّورمانديين علا لمنطقة فين كانو مستاقرين، ؤ غادي يولي رولو اول دوك ديال نورمانديا. نّورمانديين معا مرور زّْمان غادي يتخلاو علا لّوغة د جدودهوم، ل صالح لفرانساوية لقديمة، ؤ غادي يطورو وحدة من اعضم تّقافات ديال ؤروپا ف داك لوقت، ؤ لجيش ديالهوم غادي يولي اقوى جيش ف ؤروپا. من لقرن لعاشر ؤ لبدية د لقرن حضاش، كانو ديجا علاقات قوية ما بين نّݣالزا ؤ نّورمانديين، علا طريق جّواج ما بين لملوك ؤ لاومارا د نّݣليز ؤ لحكام د نورمانديا. نّورمانديين كانو ديجا ف لبلاط لملاكي د نّݣليز من نّص لّول ديال لقرن حضاش. ف يناير 1066، لماليك ادوارد لمعتارف غادي يموت بلا مايخلي ولد لّي يخلفو. ادوارد كان ديجا واعد ويليام، لّي كان دوك ديال نورمانديا ؤ ولد عمو من دّرجة تّانية، بلي غادي يشد لحكم من موراه. مي ف نّݣليز ماكانوش قابلين بيه، حيت كان ولد ماشي شرعي ؤ دوّز اغلبية د حياتو برّا نّݣليز ف نورمانديا. ويليام ضونك ماكانش عندو طريقة باش يفرض شّرعية ديالو بلا سلاح، ؤ بعد بزاف د لمعارك، قبل راس لعام ديال 1067 غادي يولي ماليك ديال نّݣليز. ويليام غادي يقضي علا جميع نّوبالا من اصل نݣليزي، ؤ ل مدة عقود، غادي يسيطرو نّورمانديين علا جميع لمناصب ؤ لالقاب د سّلطة.
ݣورزيل

ݣورزيل هوّا رب امازيغي كانو كيعبدوه لامازيغ لقدام، سيرتو لقبايل ديال لواتة ف ليبيا. لعيبادة ديالو تقدر تكون كانت واصلة حتال وليلي ف لمغريب. ف دّيانة لامازيغية لقديمة، ݣورزيل كان كيتّعتابر رب د رّعد ؤلا رب د لحرب، ؤ هوّا ولد رّب لّيبي لميصري امون، ؤ كيتمتل علا شكل تور. علا حساب شنو كتب لمؤرخ لاندلسي البكري، تقدر تكون لعيبادة د ݣورزيل ستامرات حتال لقرن حضاش لميلادي، ف مدينة ݣيرزا ف لجنوب شّرقي د ليبيا، لّي غالبا تسمات عليه، ؤ كان فيها معبد خاص ب ݣورزيل. ݣورزيل مدكور ف قصيدة سميتها يوهانيس ديال لكاتب لامازيغي رّوماني كوريپوس، لّي وصف فيها لحروب ما بين لمور ؤ رّومان شّرقيين ف لقرن سّات لميلادي. سّمية ديالو ايضا مدكورة ف نقيشة نيوبونيقية تّلقات ف ليپتيس ماݣنا ف ليبيا، ؤ مديورة قبل من سّمية د رّب رّوماني ساتورن، شّي لّي كيدل علا لاهمية لكبيرة ديالو. كوريپّوس دكر بلي شّاف ديال قبيلة لواتة كان ف نفس لوقت راهب ديال ݣورزيل، ؤ بلي تصاور ديال هاد رّب علا شكل تور كانو كيتخادو ديما ف لحرب. قبل لبدية د لمقاتلة، كانو لّواتيين كيطلقو تور د بصّح علا لعدو ديالهوم.
جاكارطا

جاكارطا و لاّ دجاكارطا (بلاندونيسية: "Jakarta") لي كانت قبل معروفة ب باطاڤيا (تال 1949) هي اكبر مدينا ف اندونيسيا. كانت هي لعاصيما د لبلاد تال 2024. جات ف الشمال لغربي ديال لجزيرة د جاڤا (اللي هي اكبر جزيرة ف لعالم من جيهت عدد السكان). هي من لمدون لكبار ف لعالم، تيسكنو فيها تقريبا 10. 5 مليون د الناس، و مع النواحي ديالها تاتوصل ل 34. 5 مليون (تاني اكبر مدينة من حيت السكان ف لعالم من مورا مدينة طوكيو). جاكارطا وحدة من اقدم لمدون ف لجنوب الشرقي د اسيا. تاسسات ف لقرن الرابع، و كانت هي لعاصمة د اندونيسيا تا ف لوقت د لاستعمار لهولاندي. ف 1960، تبدلات لوضعية د لمدينة، اللي ولات رسميا منطقة، و ماشي غي مدينة (بقوة ما كبيرة). هي اهم مركز سياسي و تقافي و ديال لبيع و الشرا ف لبلاد، و فيها تلاتة د لمطارات و اكبر مرسى ف لبلاد (مكلاصي 21 ف لعالم). بسباب لمشاكيل لي كاتعاني منهم جاكارطا (بحال الزحام د بنادم و لفياضانات)، ف 18 يناير 2022، لبرلمان لاندونيسي صادق على قرار باش لعاصمة تتحول من جاكارطا ل مدينة نوسانطارا لي باقية كاتّبنى.